Ultralydmåling av cervixlengde

Normal cervixlengde er relativt stabil (mean 36 mm) mellom uke 14 og 28, men etter uke 28-32 reduseres den noe.

Median cervixlengde:

40 mm før uke 22

35 mm ved uke 22-32

30 mm etter uke 32.

Cervixlengden er ikke signifikant affisert av paritet, rase/etnisitet eller maternell høyde.

Måling av cervixlengde er ikke anbefalt som en screening undersøkelse, men utføres på indikasjon:

Premature rier

Tidligere ekstrem prematuritet (før uke 32-34)

Prematur vannavgang

Polyhydramnion

Ellers etter vurdering: blødning, uterusanomalier, annet

Kort cervix:

Mellom uke 16 til 28 defineres ofte kort cervixlengde i enlinge-svangerskap målt med transvaginal UL slik:

●≤20 mm hos kvinner uten tidligere preterm fødsel

●<25 mm hos kvinner med tidligere preterm fødsel

Cervixlengde kan med UL måles transvaginalt, transperinealt og transabdominalt.

Transvaginal metode er å foretrekke.

Metode for transvaginal UL måling av cervixlengde:

Tom urinblære (ved full blære overestimeres cervixlengden)

Cervix framstilles longitudinelt

Forstørre bildet slik at cervix inntar 50-75 % av bildet

Unngå trykk på cervix fra proben

Observer cervix i løpet av 3-5 minutter

Identifiser endocervical mukosa og mål cervix måles i en rett linje fra indre til ytre mormunnsåpning.

Mål tre ganger og bruk korteste måling på det beste bildet.

Ved lang cervix kan den være kurvet og en kan da legge to linjer. Ved kort cervix vil det ikke være kurving.

Eventuelt trykk litt abdominalt på fundus for å fremstille dynamisk forkortning av cervix.

Bemerk ev. funnelering, sludge, placenta praevia og vasa praevia.

Ved funnelering plasseres kaliperne ved toppen av funneleringen.

Ved prematur vannavgang kan det noen ganger være aktuelt å måle cervixlengde transperinealt (foretrekkes) eller transabdominalt (tendens til overestimering, særlig ved kort cervix).

Kilder:

UpTodate

Cervical assessment by ultrasound for preventing preterm delivery. Cochrane Database Syst Rev. 2013 Jan 31;1: Berghella V, Baxter JK, Hendrix NW.

How to measure cervical length. Ultrasound Obstet Gynecol 2015; 45: 358–362, K. O. Kafan, J. Son